- Zebur
- <
- 94
- >

94
94-küy •••• Intiqam alghuchi Xuda adil sotlisun!
1 I itiqamlar alghuchi Tengri, Perwerdigar!
I intiqamlar alghuchi Tengri, parlighaysen!
2 Kötürülgin, Özüngni kötürgin, i jahanni Soraq Qilghuchi,
Tekebburlargha jazasini bergin!
3 Qachan’ghiche reziller, i Perwerdigar,
Qachan’ghiche reziller tentene qilip yürüwér?
4 Qachan’ghiche hakawurlarche sözlep walaqshiydu,
Qebihlik qilghuchilarning hemmisi yoghan gep qilip yüridu?
5 Ular xelqingni ézidu, i Perwerdigar,
Séning mirasinggha jebir-japa salmaqta.
6 Tul ayal we ghérip-musapirlarni qirip,
Yétim-yésirlerni öltürüp: —
7 «Yah körmeydu»,
«Yaqupning Xudasi köngül bölmeydu», — déyisher. ◘Zeb. 10:11,13; 59:7
8 Siler köngül qoyunglar, i elning hamaqetliri!
Exmeqler, qachan dana bolisiler? ◘Zeb. 92:6; Pend. 12:1
9 Qulaqni tikligüchining Özi anglimamdu?
Közni Yasighuchining Özi körmemdu? ◘Mis. 4:11
10 Ellerni terbiyiligüchi,
Insan’gha eqil-bilim ögetküchining Özi ademni eyiblimemdu?
11 Perwerdigar insanning oy-xiyallirining tutami yoqluqini bilidu. ◘1Kor. 3:20
12 Sen terbiyiligen adem bextliktur, i Yah,
Yeni Sen Tewrat-qanunungdin eqil ögitidighan kishi bextliktur!
13 Shundaq qilip, taki pasiqlar üchün orek kolan’ghuche —
Sen uni yaman künlerdin xatirjem saqlaysen.
14 Chünki Perwerdigar Öz xelqini terk etmeydu,
Yaki Öz mirasidin waz kechmeydu. ◘1Sam. 12:22; Rim. 11:1, 2
15 Chünki höküm-perman hoquqi haman adaletke qaytidu,
Barliq dili duruslar bolsa, uning keynidin mangidu. ◼«Chünki höküm-perman hoquqi haman adaletke qaytidu, barliq dili duruslar bolsa, uning keynidin mangidu» — démek, adil padishah-emirler yene hoquq tutidu, yaki hazir hoquq tutuwatqan padishah towa qilidu; andin durus ademler ularni qollaydu.
16 Men üchün yamanlar bilen qarshilishishqa kim ornidin turalaydu?
Men üchün qebihlik qilghuchilar bilen qarshilishishiqa kim meydan’gha chiqalaydu?
17 Eger Perwerdigar manga yardemde bolmighan bolsa,
Jénim baldur chiqip süküt diyarida yatar idi. ◼«süküt diyari» — ölümni körsitidu.
18 Ayighim putlishay déginide,
Özgermes muhebbiting, i Perwerdigar, méni yölidi.
19 Ichimdiki köpligen ghem-endishiler arisida,
Séning teselliliring jénimni söyündürdi.
20 Insapsizliqni qanun’gha aylanduridighan,
Ach köz olturghan bir text,
Sen bilen alaqide bolamdu?
21 Ular heqqaniylarning jénigha hujum qilishqa yighilidu,
Bigunah qanni tökidighan hökümlerni chiqarmaqta.
22 Biraq Perwerdigar méning égiz qorghinim bolidu;
Berhek, méning Xudayim panah Qoram Téshimdur.
23 Xuda ularning qebihlikini öz béshigha salidu,
Ularning öz yawuzluqliri bilen ularni üzüp tashlaydu,
Berheq, Perwerdigar Xudayimiz ularni üzüp tashlar.

- Zebur
- <
- 94
- >

◘94:7 Zeb. 10:11,13; 59:7

◘94:8 Zeb. 92:6; Pend. 12:1

◘94:9 Mis. 4:11

◘94:11 1Kor. 3:20

◘94:14 1Sam. 12:22; Rim. 11:1, 2

◼94:15 «Chünki höküm-perman hoquqi haman adaletke qaytidu, barliq dili duruslar bolsa, uning keynidin mangidu» — démek, adil padishah-emirler yene hoquq tutidu, yaki hazir hoquq tutuwatqan padishah towa qilidu; andin durus ademler ularni qollaydu.

◼94:17 «süküt diyari» — ölümni körsitidu.

© 2010 Mukeddes Kalam - Uyghur Bible Translation Committee