- Zebur
- <
- 33
- >

33
33-küy •••• Perwerdigarning méhribanliqi jahan’gha tolghan
1 Ey heqqaniylar, Perwerdigar üchün tentene qilinglar!
Medhiyilesh duruslar üchün güzel ishtur. ◘Zeb. 92:1; 135:3; 147:1
2 Rawab bilen Perwerdigarni medhiyilenglar;
Ontargha tengkesh bolup, Uninggha küylerni éytinglar. ◼«Rawab bilen Perwerdigarni medhiyilenglar» — «rawab» bu ayette hem Zeburdiki bashqa ayetlerde ishlitilgende, «rawab» dégen söz rawabqa oxshap kétidighan bir sazni körsitidu. «Ontargha tengkesh bolup, uninggha küylerni éytinglar» — «ontar» on tarliq chiltardek bir saz.
3 Uninggha atap yéngi bir munajat-naxshini éytinglar;
Mahirliq bilen chélip, awazinglarni yuqiri yangritinglar. ◘Zeb. 40:3; 96:1; 98:1; 144:9; Yesh. 42:10; Weh. 5:9; 14:3
4 Chünki Perwerdigarning sözi berheqtur;
Uning barliq ishliri wedilirige sadaqetliktur.
5 U heqqaniyet hem adaletni yaxshi körgüchidur;
Yer-zémin Perwerdigarning méhribanliqi bilen tolghandur. ◘Zeb. 45:7; 119:64; Ibr. 1:9
6 Perwerdigarning sözi bilen asmanlar yaritilghan,
Uning aghzidiki nepes bilen ularning barliq qoshunlirimu yaritilghandur; ◼«ularning (asmanlarning) barliq qoshunliri» — bir tereptin quyash, ay, yultuzlarni körsetse, yene bir tereptin barliq perishtilerni körsitidu. ◘Yar. 1:6, 7
7 U déngizdiki sularni bir yerge yighip döwileydu;
U okyanlarni ambarlar ichide saqlap turidu; ◼«U déngizdiki sularni bir yerge yighip döwileydu» — bashqa birxil terjimisi: «U déngizdiki sularni küplerge yighidu». «U okyanlarni ambarlar ichide saqlap turidu» — bu ayetning menisi sirliq bolghini bilen, Xudaning sularni toluq idare qilidighanliqini körsetkenlikidin héchqandaq shübhe yoq.
8 Pütkül yer yüzidikiler Perwerdigardin eymensun;
Dunyadiki pütün jan igiliri Uningdin qorqup, hörmetlisun;
9 Chünki Uning bir sözi bilenla ish püttürülgenidi;
Uning bir emri bilenla dégenliri berpa qilin’ghanidi.
10 Perwerdigar ellerning pilanini tosuwétidu;
U qowmlarning xiyallirini bikar qiliwétidu. ◘Yesh. 19:3
11 Perwerdigarning nesiheti menggüge turidu;
Qelbidiki oyliri dewrdin-dewrge ishqa ashurulidu. ◘Pend. 19:21; 21:30; Yesh. 46:10
12 «Perwerdigar bizning Xudayimizdur» deydighan qowm bextliktur!
Yeni Öz mirasi bolushqa tallighan xelq bextliktur! ◘Zeb. 65:4; 144:15
13 Perwerdigar ershtin yerge nezer salidu,
U pütkül insanlarni körüp turidu.
14 Turalghusidin yer yüzidikilerning hemmisige qaraydu;
15 U ularning herbirining qelblirini Yasighuchidur;
Ularning barliq ishlirini dengsep chiqquchidur.
16 Padishah bolsa qoshunlirining köplüki bilen ghalib bolalmaydu;
Palwan özining zor küchi bilen özini qutquzalmaydu;
17 Tulpargha tayinip xewp-xeterdin qutquzulush bihudiliktur,
U zor küchi bilen héchkimni qutquzalmaydu;
18-19 Mana, ularning jénini ölümdin qutquzush üchün,
Qehetchilikte ularni hayat saqlash üchün,
Perwerdigarning közi Özidin eyminidighanlarning üstide turidu,
Özining özgermes muhebbitige ümid baghlighanlarning üstide turidu. ◘Ayup 36:7; Zeb. 34:15; 1Pét. 3:12
20 Bizning jénimiz Perwerdigargha telmüridu;
Bizning yardemchimiz,
Bizning qalqinimiz U bolidu.
21 Shunga Uning bilen qelbimiz shadlinip kétidu;
Chünki Uning muqeddes namigha tayinip ishenduq.
22 I Perwerdigar, biz Sangila ümid baghlighinimizdek,
Séning özgermes muhebbitingmu üstimizde bolghay!

- Zebur
- <
- 33
- >

◘33:1 Zeb. 92:1; 135:3; 147:1

◼33:2 «Rawab bilen Perwerdigarni medhiyilenglar» — «rawab» bu ayette hem Zeburdiki bashqa ayetlerde ishlitilgende, «rawab» dégen söz rawabqa oxshap kétidighan bir sazni körsitidu. «Ontargha tengkesh bolup, uninggha küylerni éytinglar» — «ontar» on tarliq chiltardek bir saz.

◘33:3 Zeb. 40:3; 96:1; 98:1; 144:9; Yesh. 42:10; Weh. 5:9; 14:3

◘33:5 Zeb. 45:7; 119:64; Ibr. 1:9

◼33:6 «ularning (asmanlarning) barliq qoshunliri» — bir tereptin quyash, ay, yultuzlarni körsetse, yene bir tereptin barliq perishtilerni körsitidu.

◘33:6 Yar. 1:6, 7

◼33:7 «U déngizdiki sularni bir yerge yighip döwileydu» — bashqa birxil terjimisi: «U déngizdiki sularni küplerge yighidu». «U okyanlarni ambarlar ichide saqlap turidu» — bu ayetning menisi sirliq bolghini bilen, Xudaning sularni toluq idare qilidighanliqini körsetkenlikidin héchqandaq shübhe yoq.

◘33:10 Yesh. 19:3

◘33:11 Pend. 19:21; 21:30; Yesh. 46:10

◘33:12 Zeb. 65:4; 144:15

◘33:18-19 Ayup 36:7; Zeb. 34:15; 1Pét. 3:12

© 2010 Mukeddes Kalam - Uyghur Bible Translation Committee