- Pend-nesihetler
- <
- 23
- >

23
1 Katta erbab bilen hemdastixan bolsang,
Aldingdiki kim ikenlikini obdan oylan.
2 Ishtiying yaman bolsa,
Gélinggha pichaq tenglep turghandek özüngni tart. ◼«Özüngni tart» — ibraniy tilida «gélinggha pichaq tenglep tur» dégen söz bilen ipadilinidu.
3 Uning nazunémetlirini tama qilma,
Ular adem aldaydighan tamaqlardur.
4 Bay bolimen dep özüngni upratma;
Özüngning zéhningni bu ishqa qaratma. ◼«Özüngning zéhningni bu ishqa qaratma» — bashqa birxil terjimisi: «Öz eqlingdin chékinip özüngni tart». 3:5-ayetni körüng.
5 Bayliqlargha köz tikishing bilenla, ular yoq bolidu;
Pul-mal derweqe özige qanat yasap,
Xuddi bürküttek asman’gha uchup kéter.
6 Ach közning nénini yéme,
Uning ésil nazunémetlirini tama qilma;
7 Chünki uning köngli qandaq bolghandek, özimu shundaq.
U aghzida: — Qéni, alsila, ichsile! — désimu,
Biraq könglide séni oylighini yoq.
8 Yégen bir yutum taamnimu qusuwétisen,
Uninggha qilghan chirayliq sözliringmu bikargha ketken bolidu.
9 Exmeqqe yol körsitip salma,
Chünki u eqil sözliringni közge ilmas. ◘Pend. 9:8; Mat. 7:6
10 Qedimde békitken yerning pasil tashlirini yötkime,
Yétimlarning étizlirighimu ayagh basma; ◘Pend. 22:28
11 Chünki ularning Hemjemet-Qutquzghuchisi intayin küchlüktur;
U Özi ular üchün üstüngdin dewa qilar. ◼«Hemjemet-Qutquzghuchi» — kona Israilda «hemjemet-qutquzghuchi» («goél»)ning qilidighan yene bir ishi özining jemetidiki uwal qilin’ghanlar üchün adaletni yürgüzüsh idi. Uning uruq-tughqanliridin birsi qatilliq qestige uchrighan bolsa, «hemjemet-qutquzghuchi»ning qatilni öltürüsh hoquqi hem wezipisi bar idi. Mushu ayettiki «hemjemet-qutquzghuchi» bolsa Xuda Özidur, elwette.
12 Nesihetke köngül qoy,
Ilim-bilimlerge qulaq sal.
13 Balanggha terbiye bérishtin érinme;
Eger tayaq bilen ursang, u ölüp ketmeydu; ◘Pend. 13:24; 19:18; 22:15; 29:15,17
14 Sen uni tayaq bilen ursang,
Belkim uni tehtisaradin qutquzuwalisen. ◼«tehtisara» — ölgenlerning rohliri baridighan jayni körsitidu.
15 I oghlum, dana bolsang,
Méning qelbim qanche xush bolar idi!
16 Aghzingda orunluq sözler bolsa, ich-ichimdin shadlinimen. ◼«ich-ichimdin shadlinimen» — ibraniy tilida «böreklirim shadlinidu».
17 Gunah sadir qilghuchilargha reshk qilma,
Herdaim Perwerdigardin eyminishte turghin; ◘Zeb. 37:1; 73:3; Pend. 24:1
18 Shundaq qilghiningda jezmen köridighan yaxshi kününg bolidu,
Arzu-ümiding bikargha ketmes. ◘Pend. 24:14
19 I oghlum, sözümge qulaq sélip dana bol,
Qelbingni Xudaning yoligha bashlighin.
20 Meyxorlargha arilashma,
Nepsi yaman göshxorlar bilen bardi-keldi qilma; ◘Yesh. 5:22; Luqa 21:34; Rim. 13:13; Ef. 5:18
21 Chünki haraqkesh bilen nepsi yaman axirida yoqsulluqta qalar,
Gheplet uyqusigha patqanlargha jende kiyimni kiygüzer.
22 Séni tapqan atangning sözini angla,
Anang qérighanda uninggha hörmetsizlik qilma. ◘Pend. 1:8
23 Heqiqetni sétiwal,
Uni hergiz sétiwetme.
Danaliq, terbiye we yorutulushnimu al. ◘Pend. 4:7
24 Heqqaniy balining atisi chong xushalliq tapar;
Dana oghulni tapqan atisi uningdin xursen bolar. ◘Pend. 10:1; 15:20
25 Ata-anangni söyündürüp,
Séni tughqan anangni xush qil.
26 I oghlum, qelbingni manga tapshur;
Közliringmu hayatliq yollirimgha tikilsun!
27 Chünki pahishe ayal chongqur oridur,
Buzuq yat ayal tar zindandur; ◘Pend. 22:14
28 Ular qaraqchidek möküwélip,
Insaniyet arisidiki wapasizlarni köpeyter.
29 Kimde azab bar? Kimde derd-elem? Kim jédel ichide qalar? Kim nale-peryad kötürer? Kim sewebsiz yarilinar? Kimning közi qizirip kéter?
30 Del sharab üstide uzun olturghan,
Ebjesh sharabtin tétishqa aldirighan meyxorlar! ◘Yesh. 5:11,22
31 Sharabning ajayib qizilliqigha, uning jamdiki julaliqigha,
Kishining gélidin shundaq siliq ötkenlikige meptun bolup qalma!
32 Axirida u zeherlik yilandek chéqiwalidu,
Oq yilandek neshtirini sanjiydu.
33 Köz aldingda ghelite menziriler körünidu,
Aghzingdin qalaymiqan sözler chiqidu. ◼«ghelite menziriler körünidu» — yaki «ghelite ayallar körünidu».
34 Xuddi déngiz-okyanlarda leylep qalghandek,
Yelkenlik kémining moma yaghichi üstide yatqandek bolisen.
35 Sen choqum: — Birsi méni urdi, lékin men yarilanmidim!
Birsi méni tayaq bilen urdi, biraq aghriqini sezmidim!» — deysen.
Biraq sen yene: «Hoshumgha kelsemla, men yenila sharabni izdeymen! — deysen.

- Pend-nesihetler
- <
- 23
- >

◼23:2 «Özüngni tart» — ibraniy tilida «gélinggha pichaq tenglep tur» dégen söz bilen ipadilinidu.

◼23:4 «Özüngning zéhningni bu ishqa qaratma» — bashqa birxil terjimisi: «Öz eqlingdin chékinip özüngni tart». 3:5-ayetni körüng.

◘23:9 Pend. 9:8; Mat. 7:6

◘23:10 Pend. 22:28

◼23:11 «Hemjemet-Qutquzghuchi» — kona Israilda «hemjemet-qutquzghuchi» («goél»)ning qilidighan yene bir ishi özining jemetidiki uwal qilin’ghanlar üchün adaletni yürgüzüsh idi. Uning uruq-tughqanliridin birsi qatilliq qestige uchrighan bolsa, «hemjemet-qutquzghuchi»ning qatilni öltürüsh hoquqi hem wezipisi bar idi. Mushu ayettiki «hemjemet-qutquzghuchi» bolsa Xuda Özidur, elwette.

◘23:13 Pend. 13:24; 19:18; 22:15; 29:15,17

◼23:14 «tehtisara» — ölgenlerning rohliri baridighan jayni körsitidu.

◼23:16 «ich-ichimdin shadlinimen» — ibraniy tilida «böreklirim shadlinidu».

◘23:17 Zeb. 37:1; 73:3; Pend. 24:1

◘23:18 Pend. 24:14

◘23:20 Yesh. 5:22; Luqa 21:34; Rim. 13:13; Ef. 5:18

◘23:22 Pend. 1:8

◘23:23 Pend. 4:7

◘23:24 Pend. 10:1; 15:20

◘23:27 Pend. 22:14

◘23:30 Yesh. 5:11,22

◼23:33 «ghelite menziriler körünidu» — yaki «ghelite ayallar körünidu».

© 2010 Mukeddes Kalam - Uyghur Bible Translation Committee