- Zebur
- <
- 110
- >

110
110-küy •••• Kelgüsidiki alemning Padishahi — Dawutning ewladi Mesih
1 Dawut yazghan küy: —
Perwerdigar méning Rebbimge: —
«Men séning düshmenliringni textipering qilghuche,
Ong yénimda olturghin» — dédi. ◼«Men séning düshmenliringni textipering qilghuche» — «textiper» padishah textke olturghanda puti turidighan jay.
2 Perwerdigar qudritingni körsitidighan shahane hasangni Ziondin uzitidu;
Düshmenliring arisida höküm sürgin! ◼«Perwerdigar qudritingni körsitidighan shahane hasangni Ziondin uzitidu» — bu sözning menisi belkim: Xuda yer yüzide öz seltenitini qurghanda, tikligen padishah Mesihning küch-qudriti hem hoquqi Yérusalémdin chiqip her yerge yétip baridu.
3 Küchüngni körsitidighan künde,
Öz xelqing xalis qurbanliq kebi pida bolidu;
Muqeddes heywitingde,
Shu yashliq dewringdikidek,
Sanga hazirmu shebnemler seherning baliyatqusidin yéngi chiqqandek chüshidu; ◼«Öz xelqing xalis qurbanliq kebi pida bolidu» — «xalis qurbanliq», 54-küy, 6-ayettiki izahatni körüng. «Muqeddes heywitingde, shu yashliq dewringdikidek, sanga hazirmu shebnemler seherning baliyatqusidin yéngi chiqqandek chüshidu» — déhqanlargha melum bolghinidek, shebnem adette peqet yapyéshil otyashlar we derexlerning üstige chüshidu. Quruq-qaqshal bolup qalghan derexlerge chüshmeydu. Köchme menisi, Mesih menggüge yapyéshil derextek yash turuwéridu. Bashqa birxil terjimisi: «Alemning sehiri bolmighuche, Séni tughuldurdum». Bu terjime qedimki grék til terjimisi LXXge oxshash.
4 Perwerdigar shundaq qesem ichti,
Hem buningdin yanmaydu: —
«Sen ebedil’ebedgiche Melkizedekning tipidiki bir kahindursen». ◼«Sen ebedil’ebedgiche Melkizedekning tipidiki bir kahindursen» — Melkizedek dégen adem hezriti Ibrahimgha kahin (Xudagha wekil bolup qurbanliqni qobul qilghuchi) bolghan hem Ibrahim alghan oljidin ondin birini alghan («Yar.» 14-bab). Démek, u Ibrahimdin ulugh idi, shunglashqa Ibrahimning ewladliridin bolghan kahinlardinmu ulugh idi. «Yar.» 14-babta déyilginiche, bu sirliq ademning ata-anisi yoq idi. Injil «Ibraniylargha», 8- hem 10-babni körüng. «Melkizedek»ning menisi: «Heqqaniyliqning padishahi» «Amanliq padishahi». Undaqta bu yerde «Sen ebedil’ebedgiche Melkizedekning tipidiki bir kahindursen» dep békitilishi alemde uning eng aliy kahin dep békitilgenlikini körsitidu. ◘Ibr. 5:6; 6:20; 7:17
5 Ong teripingde bolghan Reb ghezipini körsetken künde padishahlarni urup pare-pare qiliwétidu;
6 U eller arisida sotlaydu;
Jay-jaylarni jesetler bilen tolduridu;
Keng zéminning béshini yaridu; ◘Weh. 14:14-20; 16:14-16; 20:8-10
7 U yolda ériqtin su ichidu;
U shunga kishining béshini yöligüchi bolidu. ◼«U yolda ériqtin su ichidu; u shunga kishining béshini yöligüchi bolidu» — bu sirliq gep belkim Mesihning kichik péil ikenlikini, hemde öziningmu kichik péil möminlerge teselli béridighanliqini körsitidu. «U shunga kishining béshini yöligüchi bolidu» — bashqa birxil terjimisi: «Shunga u (öz) béshini kötüridu».

- Zebur
- <
- 110
- >

◼110:1 «Men séning düshmenliringni textipering qilghuche» — «textiper» padishah textke olturghanda puti turidighan jay.

◼110:2 «Perwerdigar qudritingni körsitidighan shahane hasangni Ziondin uzitidu» — bu sözning menisi belkim: Xuda yer yüzide öz seltenitini qurghanda, tikligen padishah Mesihning küch-qudriti hem hoquqi Yérusalémdin chiqip her yerge yétip baridu.

◼110:3 «Öz xelqing xalis qurbanliq kebi pida bolidu» — «xalis qurbanliq», 54-küy, 6-ayettiki izahatni körüng. «Muqeddes heywitingde, shu yashliq dewringdikidek, sanga hazirmu shebnemler seherning baliyatqusidin yéngi chiqqandek chüshidu» — déhqanlargha melum bolghinidek, shebnem adette peqet yapyéshil otyashlar we derexlerning üstige chüshidu. Quruq-qaqshal bolup qalghan derexlerge chüshmeydu. Köchme menisi, Mesih menggüge yapyéshil derextek yash turuwéridu. Bashqa birxil terjimisi: «Alemning sehiri bolmighuche, Séni tughuldurdum». Bu terjime qedimki grék til terjimisi LXXge oxshash.

◼110:4 «Sen ebedil’ebedgiche Melkizedekning tipidiki bir kahindursen» — Melkizedek dégen adem hezriti Ibrahimgha kahin (Xudagha wekil bolup qurbanliqni qobul qilghuchi) bolghan hem Ibrahim alghan oljidin ondin birini alghan («Yar.» 14-bab). Démek, u Ibrahimdin ulugh idi, shunglashqa Ibrahimning ewladliridin bolghan kahinlardinmu ulugh idi. «Yar.» 14-babta déyilginiche, bu sirliq ademning ata-anisi yoq idi. Injil «Ibraniylargha», 8- hem 10-babni körüng. «Melkizedek»ning menisi: «Heqqaniyliqning padishahi» «Amanliq padishahi». Undaqta bu yerde «Sen ebedil’ebedgiche Melkizedekning tipidiki bir kahindursen» dep békitilishi alemde uning eng aliy kahin dep békitilgenlikini körsitidu.

◘110:4 Ibr. 5:6; 6:20; 7:17

◘110:6 Weh. 14:14-20; 16:14-16; 20:8-10

◼110:7 «U yolda ériqtin su ichidu; u shunga kishining béshini yöligüchi bolidu» — bu sirliq gep belkim Mesihning kichik péil ikenlikini, hemde öziningmu kichik péil möminlerge teselli béridighanliqini körsitidu. «U shunga kishining béshini yöligüchi bolidu» — bashqa birxil terjimisi: «Shunga u (öz) béshini kötüridu».

© 2010 Mukeddes Kalam - Uyghur Bible Translation Committee