- Samuil «2»
- <
- 23
- >

23
Dawutning axirqi sözliri
1 Töwendikiler Dawutning axirqi sözliridur: —
Israilning küylirining söyümlük témisi Bolghuchini,
Yeni Yaqupning Hudasining Mesihini melum qilish üchün,
Yuqiri mertiwige kötürülgen adem mundaq sözleydu,
Yessening oghli Dawutning mundaq bésharet béridu: — ◼«Israilning küylirining söyümlük témisi Bolghuchini, yeni Yaqupning Hudasining Mesihini melum qilish üchün yuqiri mertiwige kötürülgen adem mundaⱪ sözleydu, Yessening oghli Dawutning mundaⱪ bésharet beridu» — burunqi birxil terjimimiz: «Yessening oghli Dawutning béshariti, yuqiri mertiwige kötürülgen, Yaqupning Xudasi terepidin mesihlen’gen, Israilning söyümlük küychisining bésharet sözliri mana». Yéqindiki tetqiqat hazirqi terjimimizni testiqleydu.
2 Perwerdigarning Rohi men arqiliq söz qildi,
Uning sözliri tilimdidur.
3 Israilning Xudasi söz qildi,
Israilning Qoram Téshi manga shundaq dédi: —
Kimki ademlerning arisida adalet bilen seltenet qilsa,
Kimki Xudadin qorqush bilen seltenet qilsa,
4 U quyash chiqqandiki tang nuridek,
Bulutsiz seherdek bolidu,
Yamghurdin kéyin asman süzük bolushi bilen,
Yumran maysilar tupraqtin chiqidu, mana u shundaq bolidu. ◼«U quyash chiqqandiki tang nuridek,...» — yaki «quyash chiqqandek, tang nuridek,...».
5 Méning öyüm Tengri aldida shundaq bolmisimu,
U yеnila men bilen menggülük ehde tüzdi,
Ehde hemme ishlarda mupessel hem mustehkemdur;
Gerche U buni téhi berq urghuzmighan bolsimu,
Bu méning barliq nijatliq ishlirim,
Méning ⱨemme intizarliqimdur!
6 Lékin iplaslarning hemmisi tikenlerdek,
Héchkim qolida tutalmighachqa, chörüwétilidu. ◼«iplaslarning hemmisi» — ibraniy tilida: «Bélial (Sheytan)ning oghullirining hemmisi».
7 Ulargha qol uzatquchi özini tömür qoral we neyze sépi bilen qorallandurmisa bolmaydu;
Ular haman turghan yéride otta köydürüwétilidu!
Dawutning palwanliri
1Tar. 11:10-47
8 Dawutning palwanlirining isimliri töwendikidek xatirilen’gendur: —
Taxkimonluq Yosheb-Bashsebet serdarlarning béshi idi. U bir qétimliq jengde neyze oynitip, sekkiz yüz ademni öltürgenidi. ◼«U bir qétimliq jengde neyze oynitip, sekkiz yüz ademni öltürgenidi» — kona köchürülmilerning köpinchiside: «Uning bashqa ismi «Ezniliq Adino»; chünki u bir qétimdila sekkiz yüz ademni öltürgenidi» déyilidu. Biz mushu yerde grék tilidiki («LXX») terjimisige egishimiz («1Tar.» 11:11ni körüng).
9 Kéyinkisi Axoxiy Dodoning oghli Eliazar idi; Filistiyler yighilip jeng qilmaqchi boldi; shu waqitta Dawut we uninggha hemrah bolup chiqqan üch palwan ularni jengge chaqirdi; Eliazar shu üchtin biri idi. Lékin Israillar chékindi; ◼«...Axoxiy Dodoning oghli...» — yaki «...Axoxining newrisi, Dodoning oghli,...» 10 u qozghilip, taki béliki télip, qoli qilichqa chapliship qalghuche Filistiylerni qirdi. U küni Perwerdigar Israillarni chong nusretke érishtürdi. Xelq uning qéshigha qaytqanda peqet olja yighish ishila qalghanidi.
11 We uningdin kéyinkisi Hararliq Agiyning oghli Shammah idi. Bir küni Filistiyler qoshun bolup yighilghanidi; yéqin etrapta qoyuq ösken bir qizil mashliq bar idi. Kishiler Filistilerning aldidin qachqanidi, ◼«Bir küni Filistiyler qoshun bolup yighilghanidi» — bashqa birxil terjimisi: «Bir küni Filistiyler Léhi (yézisi)da yighilghanidi». 12 Shammah bolsa qizil mashliq otturisida mezmut turup, uni qoghdap Filistiylerni qirdi; shuning bilen Perwerdigar Israillargha ghayet zor nusret ata qildi.
13 Orma waqtida ottuz yolbashchi ichidin yene üchi Adullamning gharigha chüshüp, Dawutning yénigha keldi. Filistiylerning qoshuni Refayim wadisigha bargah qurghanidi; 14 u chaghda Dawut qorghanda idi, Filistiylerning qarawulgahi bolsa Beyt-Lehemde idi. 15 Dawut ussap: Ah, birsi manga Beyt-Lehemning derwazisining yénidiki quduqtin su ekilip bergen bolsa yaxshi bolatti! — déwidi, 16 bu üch palwan Filistiylerning leshkergahidin bösüp ötüp, Beyt-Lehemning derwazisining yénidiki quduqtin su tartti we Dawutqa élip keldi; lékin u uningdin ichkili unimidi, belki suni Perwerdigargha atap töküp: 17 — I Perwerdigar, bundaq ish mendin néri bolsun! Bu üch ademning öz hayatigha tewekkul qilip bérip ekelgen bu su ularning qénigha oxshash emesmu! — dédi. Shuning üchün u ichishke unimidi. Bu üch palwan qilghan ishlar del shular idi. 18 Zeruiyaning oghli Yoabning inisi Abishay bu üchining béshi idi. U üch yüz adem bilen qarshiliship neyzisini piqiritip ularni öltürgen. Shuning bilen u bu «üch palwan» ichide nami chiqqanidi. 19 U bu ücheylenning ichide eng hörmetliki idi, shunga ularning béshi idi; lékin u awwalqi ücheylen’ge yetmeytti.
20 Yehoyadaning oghli Binaya Kabzeeldin bolup, bir batur palwan idi; u köp qaltis ishlarni qilghan. U Moabiy Arielning ikki oghlini öltürgen. Yene qar yaghqan bir küni azgalgha chüshüp, bir shirni öltürgenidi. ◼«U Moabiy Arielning ikki oghlini öltürgen» — yaki «U Moabtiki ikki shirdek kishini öltürgen». 21 U hem küchtünggür bir misirliqni öltürgenidi. Misirliqning qolida bir neyze bar idi, lékin Binayaning qolida bir hasila bar idi. U misirliqning qolidin neyzisini tartiwélip, öz neyzisi bilen uni öltürdi. 22 Bu ishlarni Yehoyadaning oghli Binaya qilghan bolup, u üch palwan arisida nam chiqarghanidi. 23 U ottuz yolbashchi ichide hörmetlik idi. Lékin u awwalqi üch palwan’gha yetmeytti. Dawut uni özining pasiban bégi qildi.
24 Ottuz yolbashchi ichide Yoabning inisi Asahel, Beyt-Lehemlik Dodoning oghli El-Hanan bar idi. 25 Buningdin bashqa: Harodluq Shammah, Harodluq Élika, 26 Patliliq Helez, Tekoaliq Ikkeshning oghli Ira, 27 Anatotluq Abiézer, Hushatliq Mibonnay, 28 Axohluq Zalmon, Nitofatliq Maharay, 29 Nitofatliq Baanahning oghli Xeleb, Binyaminlardin Gibéahliq Ribayning oghli Ittay, ◼«Baanahning oghli Xeleb» — yaki «Baanahning oghli Xeled». 30 Piratonluq Binaya, Gaash wadiliridin Hidday, 31 Arbatliq Abi-Albon, Barhumluq Azmawet, 32-33 Shaalbonluq Eliyahba, Yashenning oghulliri, Hararliq Shammahning oghli Yonatan, Hararliq Shararning oghli Ahiyam, ◼«Hararliq Shammahning oghli Yonatan» — ibraniy tilida «oghli» dégen söz tépilmaydu. Yonatanning Shammah (Shagi) bilen bolghan munasiwiti «1Tar.» 11:34din körülidu. 34 Maakatiy Axasbayning oghli Elifelet, Gilonluq Ahitofelning oghli Éliyam, 35 Karmellik Hezray, Arbiliq Paaray, 36 Zobahdin bolghan Natanning oghli Igal, Gadliq Banni, 37 Ammoniy Zelek, Beerotluq Naharay (u Zeruiyaning oghli Yoabning yaragh kötürgüchisi idi), 38 Yitriliq Ira, Yitriliq Gareb 39 we Hittiy Uriya qatarliqlar bolup, ularning hemmisi ottuz yette kishi idi. ◼«... we hittiy Uriya qatarliqlar bolup, ularning hemmisi ottuz yette kishi idi» — bu tizimlikte Yehudiy emeslerdin birnechchisi bar — mesilen Ammonluq Zelek, Hittiy Uriya we Moabliq Yitma bar.

- Samuil «2»
- <
- 23
- >

◼23:1 «Israilning küylirining söyümlük témisi Bolghuchini, yeni Yaqupning Hudasining Mesihini melum qilish üchün yuqiri mertiwige kötürülgen adem mundaⱪ sözleydu, Yessening oghli Dawutning mundaⱪ bésharet beridu» — burunqi birxil terjimimiz: «Yessening oghli Dawutning béshariti, yuqiri mertiwige kötürülgen, Yaqupning Xudasi terepidin mesihlen’gen, Israilning söyümlük küychisining bésharet sözliri mana». Yéqindiki tetqiqat hazirqi terjimimizni testiqleydu.

◼23:4 «U quyash chiqqandiki tang nuridek,...» — yaki «quyash chiqqandek, tang nuridek,...».

◼23:6 «iplaslarning hemmisi» — ibraniy tilida: «Bélial (Sheytan)ning oghullirining hemmisi».

◼23:8 «U bir qétimliq jengde neyze oynitip, sekkiz yüz ademni öltürgenidi» — kona köchürülmilerning köpinchiside: «Uning bashqa ismi «Ezniliq Adino»; chünki u bir qétimdila sekkiz yüz ademni öltürgenidi» déyilidu. Biz mushu yerde grék tilidiki («LXX») terjimisige egishimiz («1Tar.» 11:11ni körüng).

◼23:9 «...Axoxiy Dodoning oghli...» — yaki «...Axoxining newrisi, Dodoning oghli,...»

◼23:11 «Bir küni Filistiyler qoshun bolup yighilghanidi» — bashqa birxil terjimisi: «Bir küni Filistiyler Léhi (yézisi)da yighilghanidi».

◼23:20 «U Moabiy Arielning ikki oghlini öltürgen» — yaki «U Moabtiki ikki shirdek kishini öltürgen».

◼23:29 «Baanahning oghli Xeleb» — yaki «Baanahning oghli Xeled».

◼23:32-33 «Hararliq Shammahning oghli Yonatan» — ibraniy tilida «oghli» dégen söz tépilmaydu. Yonatanning Shammah (Shagi) bilen bolghan munasiwiti «1Tar.» 11:34din körülidu.

◼23:39 «... we hittiy Uriya qatarliqlar bolup, ularning hemmisi ottuz yette kishi idi» — bu tizimlikte Yehudiy emeslerdin birnechchisi bar — mesilen Ammonluq Zelek, Hittiy Uriya we Moabliq Yitma bar.

© 2010 Mukeddes Kalam - Uyghur Bible Translation Committee