- Zebur
- <
- 146
- >

146
146-küy •••• Xuda medhiyilensun!
1 Hemdusana!
I jénim, Perwerdigarni medhiyile!
2 Men hayat bolsamla, Perwerdigarni medhiyileymen;
Wujudum bar bolsila Xudayimgha küy éytimen.
3 Ésilzadilergimu,
Insan balisighimu tayanmanglar,
Ularda héch medet-nijatliq yoqtur. ◘Zeb. 118:8, 9
4 Mana, uning nepisi kétidu,
U öz tupriqigha qaytip kétidu;
Shu kündila arzu-niyetliri yoqap kétidu. ◼«U öz tupriqigha qaytip kétidu» — ibraniy tilida: «adem» hem «tupraq, topa» bir sözdur.
5 Yaqupning Tengrisi medetkari bolghan adem,
Perwerdigar Xudasini öz ümidi qilghan adem bextliktur!
6 U asmanlarni, zéminni,
Déngizni hem uningda bar mewjudatlarni yaratqandur;
U heqiqet-sadaqette menggü turidu;
7 Ézilgüchiler üchün U höküm süridu;
Ach qalghanlargha nan béridu.
Perwerdigar mehbuslarni azad qilidu;
8 Perwerdigar korlarning közlirini achidu;
Perwerdigar égilip qalghanlarni turghuzidu;
Perwerdigar heqqaniylarni söyidu. ◘Zeb. 145:14; 147:3; Mat. 9:30; Luqa 13:13; Yuh. 9:7,32
9 Perwerdigar musapirlardin xewer alidu;
Yétim-yésirlerni, tul xotunni yöleydu;
Biraq rezillerning yolini egri-bügri qilidu.
10 Perwerdigar menggüge höküm süridu;
I Zion, séning Xudaying dewrdin-dewrgiche höküm süridu!
Hemdusana! ◘Mis. 15:18; Zeb. 145:13

- Zebur
- <
- 146
- >

◘146:3 Zeb. 118:8, 9

◼146:4 «U öz tupriqigha qaytip kétidu» — ibraniy tilida: «adem» hem «tupraq, topa» bir sözdur.

◘146:8 Zeb. 145:14; 147:3; Mat. 9:30; Luqa 13:13; Yuh. 9:7,32

◘146:10 Mis. 15:18; Zeb. 145:13

© 2010 Mukeddes Kalam - Uyghur Bible Translation Committee