- Misirdin chiqish
- <
- 35
- >

35
Shabat küni, yeni «aram élish küni»ning belgilimiliri
1 Musa Israillarning pütkül jamaitini yighip ulargha: — Perwerdigar silerge qilishqa buyrughan emrler munulardur: — ◘Mis.34:32
2 Alte kün ish-emgek küni bolsun; lékin yettinchi küni silerge nisbeten muqeddes bir kün bolup, Perwerdigargha atalghan aram alidighan shabat küni bolsun. Herkim shu künide ish-emgek qilsa ölümge mehkum qilinsun. ◘Mis. 20:8; 31:15; Law. 23:3; Qan. 5:12; Luqa 13:14 3 Shabat künide barliq turalghuliringlarda hergiz ot qalimanglar, — dédi. ◘Mis. 16:23
Ibadet jayi üchün hediye sunush
4 Musa Israillarning pütkül jamaitige söz qilip mundaq dédi: — «Perwerdigar buyrughan emr mana shuki: —
5 Özünglarning aranglardin Perwerdigargha bir «kötürme hediye» keltürünglar; köngli xalighanlarning herbiri Perwerdigargha bir «kötürme hediye»sini keltürsun: yeni altun, kümüsh, mis, ◘Mis. 25:2 6 kök, sösün we qizil yip, aq kanap rext, öchke tiwiti, ◘Mis. 25:4 7 qizil boyalghan qochqar térisi, délfin térisi, akatsiye yaghichi, ◘Mis. 25:5 8 chiraghdan üchün zeytun méyi, «mesihlesh méyi» bilen xushbuy üchün ishlitilidighan ésil dora-dermekler, ◘Mis. 25:6 9 efodqa hem qoshén’gha ornitilidighan héqiq we bashqa yaqutlarni keltürünglar». ◘Mis. 25:7; 28:17,20
Ibadet chédirining matériyal-üskünlirini yasash
10 — «Aranglardiki barliq mahir ustilar kélip Perwerdigar buyrughanning hemmisini yasap bersun: ◼«mahir ustilar» — ibraniy tilida «köngli danalar». 11 — muqeddes chédir bilen uning ichki we tashqi yopuqlirini, ilghulirini, taxtaylirini, baldaqlirini, xadilirini we bularning tegliklirini, ◘Mis. 26:26 12 ehde sanduqi we uning baldaqlirini, «kefarǝt texti»ni, «ayrima perde-yopuq»ni, 13 shire we uning baldaqlirini, uning barliq qacha-quchilirini we «teqdim nanliri»ni, ◘Mis. 25:23, 30 14 yoruqluq üchün yasalghan chiraghdan we uning eswablirini, uning chiraghliri we chiragh méyini, 15 xushbuygah we uning baldaqlirini, «Mesihlesh méyi»ni, dora-dermeklerdin ishlen’gen xushbuyni, muqeddes chédirining kirish éghizidiki «ishik perdisi»ni, ◘Mis. 26:36; 30:1; 31:11 16 köydürme qurbanliq qurban’gahi we uning mis shalasini, baldaqlirini we barliq eswablirini, yuyunush dési we uning teglikini, ◘Mis. 27:4; 30:18 17 hoylining perdilirini, uning xadiliri we ularning tegliklirini, hoylining kirish éghizidiki perdini, ◘Mis. 27:9,16 18 chédirning mix-qozuqlirini, hoylining mix-qozuqlirini, shundaqla barliq tanilirini, ◘Mis. 27:19 19 toqulidighan kiyimler, yeni muqeddes jayning xizmitige kahinliq xizmitide kiyilidighan, Harun kahinning muqeddes kiyimlirini hem uning oghullirining kiyimlirini teyyar qilsun». ◼«toqulidighan kiyimler» — yaki «kahinliq xizmet kiyimliri». ◘Mis. 28; 31:10
Xelqning «kötürme hediye»si
20 Shuning bilen pütkül Israil jamaiti Musaning yénidin chiqip kétishti. 21 Andin köngli tartqanlarning herbiri, rohi özlirige türtke bolghanlarning herbiri kélip, jamaet chédirini yasashqa, shundaqla chédirning xizmitide ishlitilidighan barliq seremjanlarni yasashqa we muqeddes kiyimlerni tikishke Perwerdigargha atalghan «pulanglatma hediye»ni keltürgili turdi. 22 Ular erlermu, ayallarmu kélip, sunushqa köngli xush bolghanlarning herbiri hediye keltürüp, bulapka, zire-halqa, üzük, zunnar-bilezük qatarliq herxil altun buyumlarni élip keldi; altunni «kötürme hediye» qilip bérey dégenlerning herbiri uni Perwerdigargha sundi. ◼«Ular erlermu, ayallarmu kélip,...» — yaki «Er kishiler ayal kishilerge egiship,...». 23 Kimde kök, sösün, qizil yip bilen aq kanap rext, öchke tiwiti, qizil boyalghan qochqar térisi we délfin térisi bolsa, shularni élip kélishti. 24 Kümüsh ya mistin kötürme hediye keltürey dégenlerning herbiri shuni Perwerdigargha hediye qilip sundi. Kimde chédirning xizmitide ishlitilidighan herxil seremjanlargha yarighudek akatsiye yaghichi bolsa, uni élip keldi.
25 Qoli chéwer ayallarning herbiri öz qolliri bilen égirip, shu égirgen yip we rextlerni, yeni kök, sösün we qizil yip bilen aq kanap rextlerni keltürdi, ◼«qoli chéwer» — ibraniy tilida «köngli dana». ◘Pend. 31:19 26 Shuningdek köngli qozghalghan ayallarning hemmisi hünirini ishlitip öchke tiwitidin yip égirishti.
27 Emirler efod we qoshén’gha ornitilidighan héqiqlar we yaqutlarni, 28 dora-dermeklerni, chiraghqa we mesihlesh méyigha ishlitilidighan zeytun méyini, xushbuygha ishlitilidighan ésil dora-dermeklerni keltürdi. ◘Mis. 25:6 29 Shu teriqide Israillar Perwerdigar Musaning wasitisi bilen buyrughan ishlarning herqaysigha bir nerse bérishke köngli tartqan bolsa, er bolsun ayal bolsun herbiri shuni élip kélip, Perwerdigargha atap ixtiyariy hediye berdi.
Ibadet chédirini Yasighuchi hünerwenler
30 Andin Musa Israillargha mundaq dédi: —
«Mana, Perwerdigar Yehuda qebilisidin xurning newrisi, Urining oghli Bezalelni ismini atap chaqirip, ◼«ismini atap chaqirip,...» — bu sözler Xudaning melum bir kishini melum muhim bir ish üchün alahide tallap chaqirghanliqini körsitidu. «Yesh.» 45:3, 4ni körüng.
«Bezalel» — menisi «Xudaning sayiside» yaki «Xudaning bashpanahida». ◘Mis. 31:2 31 uni Xudaning Rohi bilen toldurup, uninggha danaliq, eqil-paraset, ilim-hékmet igilitip, uni hertürlük ishni qilishqa qabiliyetlik qilip, ◘Mis. 31:3 32 uni türlük-türlük hünerlerni qilalaydighan — altun, kümüsh we mis ishlirini qilalaydighan, ◘Mis. 31:4 33 yaqutlarni késip-oyalaydighan, zinnet buyumlirigha ornitalaydighan, yaghachlargha neqish chiqiralaydighan, herxil hüner ishlirini qamlashturalaydighan qildi. ◘Mis. 31:5 34 U yene uning könglige, shuningdek hem Dan qebilisidin bolghan Ahisamaqning oghli Oholiyabning könglige bashqilargha hüner ögitish niyet-istikini sélip, 35 ularning köngüllirini danaliq-hékmet bilen toldurup, ularni herxil neqqashliq-oymichiliq ishlirigha mahir qilip, kök, sösün we qizil yip bilen aq kanap rext bilen keshtichilik qilishqa hemde bapkarliqqa iqtidarliq qildi. Shuning bilen ular herxil hüner ishlirining we herxil layihilesh ishlirining höddisidin chiqalaydighan boldi. ◘Mis. 26:1

- Misirdin chiqish
- <
- 35
- >

◘35:1 Mis.34:32

◘35:2 Mis. 20:8; 31:15; Law. 23:3; Qan. 5:12; Luqa 13:14

◘35:3 Mis. 16:23

◘35:5 Mis. 25:2

◘35:6 Mis. 25:4

◘35:7 Mis. 25:5

◘35:8 Mis. 25:6

◘35:9 Mis. 25:7; 28:17,20

◼35:10 «mahir ustilar» — ibraniy tilida «köngli danalar».

◘35:11 Mis. 26:26

◘35:13 Mis. 25:23, 30

◘35:15 Mis. 26:36; 30:1; 31:11

◘35:16 Mis. 27:4; 30:18

◘35:17 Mis. 27:9,16

◘35:18 Mis. 27:19

◼35:19 «toqulidighan kiyimler» — yaki «kahinliq xizmet kiyimliri».

◘35:19 Mis. 28; 31:10

◼35:22 «Ular erlermu, ayallarmu kélip,...» — yaki «Er kishiler ayal kishilerge egiship,...».

◼35:25 «qoli chéwer» — ibraniy tilida «köngli dana».

◘35:25 Pend. 31:19

◘35:28 Mis. 25:6

◼35:30 «ismini atap chaqirip,...» — bu sözler Xudaning melum bir kishini melum muhim bir ish üchün alahide tallap chaqirghanliqini körsitidu. «Yesh.» 45:3, 4ni körüng. «Bezalel» — menisi «Xudaning sayiside» yaki «Xudaning bashpanahida».

◘35:30 Mis. 31:2

◘35:31 Mis. 31:3

◘35:32 Mis. 31:4

◘35:33 Mis. 31:5

◘35:35 Mis. 26:1

© 2010 Mukeddes Kalam - Uyghur Bible Translation Committee